26. ΑΠΟΦΑΣΙΣ ΥΠΟΥΡΓΩΝ ΠΑΡΑ ΤΩ ΠΡΩΘΥΠΟΥΡΓΩ, ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. 31463 της 21/28 Μαρτ. 1973  (ΦΕΚ Β΄ 372) Περί ιδρύσεως θέσεων Ελλήνων διδ/λων της Ελληνικής Γλώσσης εις τα Μειονοτικά Μουσουλμανικά Σχολεία της Δυτικής Θράκης. Έχοντες υπ’ όψιν: 1)Τας διατάξεις των άρθρ. 24 παρ. 4 και 25 παρ. 6 του Ν.Δ. 651/1970 «περί οργανώσεως της Γενικής Εκπαιδεύσεως και διοικήσεως του προσωπικού αυτής» εν συνδυασμώ προς το άρθρ. 9 του Ν.Δ. 1109/1972 «περί τροποποιήσεως, συμπληρώσεως και αντικαταστάσεως διατάξεων του Ν.Δ. 3065/ 1954 και ρυθμίσεως ζητημάτων τινών αφορώντων γενικώς εις την εκπαίδευσιν της εν τη Δυτική Θράκη Μειονότητος». 2)Των άρθρ. 29 και 31 της υπ’ αριθ. 11020/ 1.7.1972 αποφάσεως του Πρωθυπουργού «περί οργανώσεως του Υπουργείου Προγραμματισμού και Κυβερνητικής Πολιτικής», (ΦΕΚ τεύχ. Β΄ 465/1972) και 3)Την υπ’ αριθ. 90/1973 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών, αποφασίζομεν: Άρθρον μόνον.-Αυξάνονται αι επί βαθμοίς 8ω-6ω θέσεις του κλάδου των διδασκάλων Ελληνικής Γλώσσης κατά 6, κατανεμόμεναι ως ακολούθως: α)Μία θέσις εις το Μουσουλμανικόν Σχολείον Στηρίγματος της Α΄ Εκπαιδευτικής Περιφερείας Μουσουλμανικών Σχολείων Ξάνθης. β)Μία θέσις εις το 2ον Μουσουλμανικόν Σχολείον Ξάνθης της Α΄ Εκπαιδευτικής Περιφερείας Μουσουλμανικών Σχολείων Ξάνθης. γ)Μία θέσις εις το 2ον Μουσουλμανικόν Σχολείον άνω Θερμών της Α΄ Εκπαιδευτικής Περιφερείας Μουσουλμανικών Σχολείων Ξάνθης. δ)Μία θέσις εις το Μουσουλμανικόν Σχολείον Κοπτερού της Β΄ Περιφερείας Μουσουλμανικών Σχολείων Ροδόπης-Έβρου. ε)Μία θέσις εις το Μουσουλμανικόν Σχολείον Πελεκητής της Β΄ Εκπαιδευτικής Περιφερείας Μουσουλμανικών Σχολείων Ροδόπης-Έβρου και ς)Μία θέσις εις το Μουσουλμανικόν Σχολείον Κενταύρου της Α΄ Εκπαιδευτικής Περιφερείας Μουσουλμανικών Σχολείων Ξάνθης. 